Държавен вестник, бр. 93, 2016 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  93
ал. 3 – и доказателствата за общо одобрение 
по ал. 4.
(8) Документите по чл. 8, ал. 2 и чл. 10, ал. 6 
се предоставят на председателя на съвета във 
връзка с определянето на поименния състав 
по реда на чл. 5, ал. 1.
(9) Документите по чл. 8, ал. 2, т. 1 и чл. 10, 
ал. 5, т. 1 и 2 се предоставят на председателя 
на съвета до 15 януари всяка година.
Г л а в а  ч е т в ъ р т а
ПРОВЕЖДАНЕ НА ЗАСЕДАНИЯ И ДНЕ­
ВЕН РЕД
Чл. 11. (1) Заседанията на съвета са редовни 
и извънредни.
(2) Редовните заседания се провеждат не 
по-малко от три пъти годишно.
(3) Председателят свиква заседанията на 
съвета. В негово отсъствие заседанията се 
ръководят от определен от него член на съвета.
Чл. 12. (1) Всяко заседание се провежда 
съгласно дневен ред, който се приема в нача­
лото на заседанието.
(2) Дневният ред и материалите за редов­
ните заседания се изпращат на членовете в 
срок не по-късно от пет работни дни преди 
датата на заседанието на хартиен носител или 
по електронен път.
(3) Дневният ред и материалите за извън­
редните заседания се изпращат на членовете 
в срок не по-късно от два работни дни преди 
датата на заседанието на хартиен носител или 
по електронен път.
Чл. 13. Всеки член на съвета може да прави 
предложения за допълване на дневния ред на 
редовните заседания в срок до два работни дни 
преди датата на заседанието. Предложенията 
се гласуват в началото на заседанието.
Чл. 14. (1) При невъзможност да присъстват 
на заседанието членовете на съвета могат да 
представят писмени становища по въпросите, 
включени в дневния ред, които се обсъждат 
при приемане на решенията.
(2) При невъзможност лично да участва в 
съответното заседание всеки член на съвета 
по чл. 4, ал. 3, т. 1 – 2 може писмено да оп­
равомощи свой представител.
Чл. 15. (1) Заседанията на съвета са открити 
и се провеждат, ако присъстват не по-малко 
от половината плюс един от членовете.
(2) При липса на кворум заседанието се 
насрочва за друга дата.
(3) Съветът може да реши да проведе закрито 
заседание или част от заседание въз основа 
на мотивирано предложение на председателя 
или на не по-малко от 1/4 от членовете му.
Чл. 16. (1) Съветът взема решенията си с 
явно гласуване и с обикновено мнозинство.
(2) При необходимост по предложение на 
председателя съветът може да приема решения 
и неприсъствено, като проектът на решение 
се представя за подпис на всички членове на 
съвета. Решението се счита за прието, ако 
бъде подписано от половината плюс един от 
членовете, и се вписва в протокола от след­
ващото заседание.
Чл. 17. (1) На откритите заседания могат 
да присъстват представители на организации 
извън тези по чл. 8 и експерти, поканени от 
председателя.
(2) Председателят може да кани за участие 
в заседанието лицата по ал. 1 по своя иници­
атива или по тяхно искане, когато те са из­
пратили до секретариата писмено становище 
или предложение по точка от дневния ред на 
заседанието не по-късно от два работни дни 
преди датата на провеждането му.
(3) Лицата по ал. 2 могат да вземат участие в 
дискусиите по точките от дневния ред, за които 
са представили становище или предложение.
(4) Становища или предложения от орга­
низации и лица, които не са заявили участие 
в заседанието, се обобщават от секретариата.
(5) Становища или предложения, постъпили 
по-късно от два работни дни преди заседанието, 
не се разглеждат.
(6) Председателят представя получените 
становища или предложения по ал. 4 по време 
на заседанието.
Г л а в а  п е т а
ОРГАНИЗАЦИЯ НА РАБОТАТА
Чл. 18. (1) Председателят на съвета:
1. предлага дневния ред за заседанията на 
съвета;
2. подписва протоколите от заседанията 
на съвета;
3. координира изпълнението на решенията 
на съвета;
4. внася за разглеждане от Министерския 
съвет приетите от съвета документи, доклади, 
становища и предложения.
(2) Председателят може да определи мо­
дератор, който да го подпомага в текущото 
провеждане на заседанията по отношение на:
1. представяне и разясняване на приоритет­
ните теми за обсъждане;
2. реда за вземане на участие в обсъжданията;
3. времето за изказване;
4. обобщаване на изразените становища;
5. други.
(3) Секретарят на съвета:
1. организира подготовката и провеждането 
на заседанията на съвета;
2. подготвя проекта на дневен ред и матери­
алите за заседанията и организира изпращането 
им до членовете на съвета;
3. организира воденето на протоколи за 
заседанията на съвета;
4. подпомага обмена на информация във 
връзка с изпълнението на решенията на съвета;
5. ръководи работата на Националната ко­
ординационна група и на работните групи от 
експерти, създадени от съвета;
6. води текущата кореспонденция;